kardosdrur/scandi-wiki huggingface dataset:
FCI Levadia Tallinn

FCI Levadia Tallinn, oftest blot kaldet FCI Levadia, er en estisk fodboldklub i Tallinn, der spiller i den bedste estiske række Meistriliiga. Klubben blev grundlagt i 1998 under navnet FC Levadia Maardu og har siden 1999 spillet i Meistriliiga. Klubben har vundet Meistriliiga 9 gange og har vundet den estiske pokalturnering 8 gange og den estiske Super Cup 5 gange.

Klubben har siden 2000 spillet sine hjemmekampr på Kadrioru stadion, der har en kapacitet på ca. 4.750 personer.

Historie 
Klubben blev grundlagt den 22. oktober 1998, da metalproducenten OÜ Levadia blev officielt sponsor for den estiske fodboldklub Olümp, der var beliggende i byen Maardu. Olümp Maardu blev omdannet til Levadia Maardu. I 2004 flyttede klubben fra Maardu til hovedstaden Tallin.

Titler 
 Estiske mesterskaber (10): 1999, 2000, 2004, 2006, 2007, 2008, 2009, 2013, 2014 og 2021
 Estiske pokalturnering (8): 1999, 2000, 2004, 2005, 2007, 2010, 2012 og 2013

Historiske slutplaceringer

Nuværende trup 
Pr. 18. maj 2022.

Referencer

Eksterne henvisninger 
 FC Levadia officielle hjemeside  (estisk)

Levadia Tallinn, FCI
Etableret i 1998
Tallinn
Åboulevarden

Åboulevarden har flere betydninger:

 Åboulevarden (Aarhus) – en gade i Aarhus
 Åboulevarden (København) – gadeforløb i København bestående af Åboulevard, Ågade og Bispeengbuen
Åstrup (Sankt Hans Sogn)

Åstrup eller Aastrup er en herregård beliggende lige sydvest for Hjørring i Skt. Hans sogn, Vennebjerg Herred i Vendsyssel. 
Gården ligger ved sammenløbet af Hæstrup Møllebæk og Liver Å, med voldgrav og gammel skovbevoksning.

Omkring år 1300 var gården en befæstet borg. Ca. år 1500 var gården en firefløjet bindingsværksgård på et nyt voldsted. 1592 blev bygningen opført og 1615 blev slot og ladegård repareret. I 1746 blev hovedbygning, samt ladegård opført og slottet nedbrudt.
I 1820'erne blev hovedbygningen ombygget og fornyet.

Ejere af Åstrup
 1302-1320   Jens Nielsen
 1320-1354   Henrik Nielsen Panter
 1354-1661   Kronen
1566-74 Lensmand Peder Munk
 1661-1663   Johannes Boysen
 1663-1669   Erik Krag
 1669-1682   Joachim Frederik von Pentz
 1682-1695   Adam Ernst Christian von Pentz
 1695-1707   Poul Iversen Wilholt
 1707-1736   Iver Poulsen Wilholt / Laurids Henrik Poulsen Wilholt
 1736-1738   Lars Borch Hauchs
 1738-1740   Marie Hauchs
 1740-1755   Christian Frederik von Levetzau
 1755-1779   Slægten von Levetzau
 1779-1786   Iver Rosenkrantz-Levetzau
 1786-1793   Christian Svejstrup
 1793-1798   N. Brorson Agerbeck
 1798-1802   Enke Fru Agerbeck f. Aagaard
 1802-1816   Michael Aagaard
 1816        Otto Raffn / Frans Holm
 1816-1823   Christen Christian Nielsen
 1823-1825   Den Danske Stat
 1825-1836   Forskellige Ejere
 1836-1837   Jens Mathias Jørgensen
 1837-1839   Christoph Græstup
 1839-1841   Georg Henrik Koch
 1841-1847   Thierry Peter Tutein
 1847-1856   Niels Gleerup
 1856-1866   I. Stoppel
 1866-1874   C. von Hildebrandt
 1874-1881   Hans Peter Jansen Hasselbalch / Bartholomæus Hasselbalch
 1881-1907   Hans Peter Jansen Hasselbalch
 1907-1918   Aastrup Hovedgaard ApS v/a slægten Hasselbalch
 1918-1936   Johannes Thorlund Hasselbalch
 1936-1965   Emil Aas
 1965-1988   Anders Aas
 1988        Uffe Christiansen

Kilder 

 J.P. Trap, Danmark femte udgave, Hjørring Amt, bind VI, Forlag G.E.C. Gads 1960 side 177-178.

Herregårde i Hjørring Kommune
Herregårde i Hjørring Amt
Caroline Reichhardt

Caroline Reichhardt (født 4. oktober 1962) er datter af skuespillerne Poul Reichhardt og Charlotte Ernst. Hun har medvirket til produktion af indtil videre fire danske film.

Filmografi 
 Midt om natten (1984)
 Snøvsen  (1992)
 Snøvsen Ta'r Springet (1994)
 Der var engang en dreng (2006)

Kilder og eksterne henvisninger 
 

Filmproducere fra Danmark
Gøglerskolen

Gøglerskolen er en produktionsskole beliggende i den gamle Elvirasminde chokoladefabrik centralt i Aarhus. Skolen er registreret under navnet: ”Gøglerproduktionsskolen”, men kaldes i daglig tale ”Gøglerskolen” eller ”Gøgleren”. 

Skolen har eksisteret siden 1989 og har udviklet sig til en produktionsskole med 32 ansatte, 9 forskellige linjer og ca. 200 elever i aldersgruppen 15-25 år, de fleste i aldersgruppen 16-18 år.

Undervisning på skolen 

Gøglerskolen undervisning er delt op i 9 linjer:  

  Dans
 Artist
 Rap
 Medie & Skrivekunst
 Makerspace
 Træ & Design
 Idé og Tekstil
 Cafe
 Butik 

Derudover tilbyder Gøglerskolen 9. klasses undervisning og afgangsprøver i dansk, matematik og engelsk ved siden af elevens linje. Som del af gangen på en produktionsskole, får eleverne udbetalt en ugentlig skoleydelse.

Yderligere samarbejder Gøglerskolen med den Kombinerede Ungdomsuddannelse (KUU) om uddannelserne i: ”Håndværk & Design”, ”Kulturpilot” og ”Servicepilot”.

Gøglerskolens Historie 
Gøglerskolen startede i 1989 som et projekt under Aarhus Kommune. Projekter var fra begyndelsen inspireret af den gamle gøglerkultur, forstået som evnen til at leve på egne præmisser og vende svagheder til styrker. Fokusset for undervisning var måder at overleve på, på ikke normalt underviste færdigheder. Dette blev til nøgleordene: kreativitet, komik, leg og krop, der har lagt grund for gøglerskolens virke.

Fra 1993 til 2002 var Gøglerskolen primært en dagshøjskole. I samme periode startede Gøglerskolen blandt andet: en professionel cirkusskole i Viby, kontanthjælpsprojektet Carpe Diem, Narre festival, kurser for HK seniorer og hospitalsklovne for kræftpatienter.

I 2002 blev Gøglerskolen en produktionsskole og voksede støt. Det har udviklet sig fra 4 linjer med 35 årselever dengang, til nuværende at have 9 linjer og ca. 200 årselever.

I 2014 startede Gøglerskolen et nært samarbejde med Cirkus Tværs i Gellerup.

Siden 2007 har Gøglerskolen ledet forskellige tiltag i Palæstina og Syrien, heriblandt en cirkusskole i Damaskus.

Eksterne henvisninger 
 Skolens hjemmeside

Uddannelsesinstitutioner i Aarhus
Amway Center

Amway Center (tidligere kendt som Orlando Events Center) er en sportsarena i Orlando i Florida, USA, der er hjemmebane for NBA-holdet Orlando Magic. Arenaen har plads til ca. 18.500 tilskuere, og blev indviet den Oktober 2010.

Eksterne henvisninger 

 Arenaens hjemmeside

Arenaer i NBA
Orlando
Jacqueline Friis-Mikkelsen

Jacqueline Friis-Mikkelsen (født Jacqueline Davidsen, 17. januar 1959 i København) er en dansk erhvervsleder, der siden 1998 har været direktør for Unique Models.

Friis-Mikkelsen blev student fra Køge Gymnasium i 1977 og læste derefter italiensk og engelsk på Handelshøjskolen i København, hvorfra hun i 1985 blev korrespondent. I 1981 blev hun indkøber i InWear, og i 1983 booker hos Copenhagen Models. Fra 1993 til 1995 drev hun tøjfirmaet Democrats, men vendte derefter tilbage til modelbranchen, først som ansat i Unique Models og fra 1998 som direktør.

Fra 1985 til 1989 var hun gift med Jarl Friis-Mikkelsen, med hvem hun har datteren Isabel (født 1986). 

Hun har været en ivrig fortaler for flere kvindelige ledere og har siden 2007 været ligestillingsambassadør, udpeget af Dansk Industri og Ligestillingsministeriet. Hun medvirkede en sæson i tv-programmet Stjerne for en aften som dommer.

Kilder
 BT.dk

Personer fra København
Erhvervsfolk fra Danmark
British Council

British Council (dansk: Det britiske råd) er et statsfinansieret, men officielt uafhængigt kulturinstitut, som promoverer britisk kultur og uddannelse (blandt andet engelskundervisning) fra 100 afdelinger i hele verden. I Danmark ligger en afdeling på Gammel Mønt i København.

Organisationen blev grundlagt i 1934 og arbejder med at udvikle forbindelser mellem Storbritannien og andre lande, ligesom man også arbejder med at udbrede det engelske sprog.

Helle Thorning-Schmidts mand, Stephen Kinnock, har arbejdet for British Council. Hans far, Neil Kinnock, der er tidligere Labour-formand, var formand for British Council fra 2004 til 2009.

Eksterne henvisninger 
 British Council

Etableret i 1934
Organisationer fra Storbritannien
Hans Tobiesen

Hans Beyer Tobiesen (7. august 1881 – 26. april 1953) var en dansk skibsreder og kunstsamler. 

Han skabte en samling, der omfattede omkring 400 malerier af danske kunstnere foruden møbler og kunsthåndværk, dog med hovedvægten på dansk kunst i 1800-tallet, fra Jens Juel og Eckersberg og den danske guldalder til L.A. Ring og Vilhelm Hammershøi og Fynboerne. 

Danskere i 1900-tallet
Skibsredere fra Danmark
Kunstsamlere fra Danmark
Kurby

En Kurby er en by, der er hjemsted for behandling af visse sygdomme eller for møder, afkobling og rekreation. Et kursted kan have forbindelse med et badested, varme eller mineralske kilder, eller ligge i et område med passende klima for syge- og sundhedspleje. Før indgik ofte drikning af brøndvand i et kurophold.

I nogle lande bliver bestemte byer statsligt anerkendt som kursteder. Det gælder bl.a. Tyskland og Tjekkiet. I disse lande afspejles denne status ofte i byernes navne. I Tyskland udnævnes således Kurorte og Badeorte med et bestemt prædikat, f.eks. som Luftkurort (luft og klima sundhedsfremmende) eller Heilbad.

Eksempeler på kurbyer 
 Baden-Baden, Tyskland
 Bad Harzburg, Tyskland
 Bad Nauheim, Tyskland
 Bad Saarow, Brandenburg, Tyskland
 Bad Sachsa, Tyskland
 Wiesbaden, Tyskland
 Bath, England
 Biarritz, Frankrig
 Spa, Belgien
 Gustafsberg, Sverige
 Ramlösa hälsobrunn, Sverige
 Jalta, Ukraine
 Tskaltubo, Georgien
 Pärnu, Estland
 Ronneby, Sverige
 Varberg, Sverige

Se også 
 Sanatorium

Eksterne kilder/henvisninger 

 

Hospitaler
Bebyggelsestyper
Soevnloes (flertydig)

Soevnloes har flere betydninger:

 Soevnloes – et album af Anders Matthesen
 Soevnloes (sang) – en sang i det ovennævnte album af Anders Matthesen
Storeholm

Storeholm kan henvise til flere artikler:

 Storeholm (Humble Sogn) – et areal (en ø) i Humble Sogn, Langeland Kommune
 Storeholm (Præstø Sogn) – et areal (en ø) i Præstø Sogn, Vordingborg Kommune
 Storeholm (Vesløs Sogn) – et areal (en tidligere ø) i Vesløs Sogn, Thisted Kommune
Robert Gustav Schram

Robert Gustav Schram (født 18 januar 1850 i Lemberg, død  23 december 1923 i Wien) var en østrigsk astronom og geodæt.

Schram studerede i Wien og blev i 1872 assistent ved observatoriet i Genève. Han flyttede 1873 til Wien, hvor han blev Theodor von Oppolzers assistent ved den østrigske gradmåling og efter dennes død 1887 dets leder. Sideløbende med sit arbejde med gradmålingen, fremlagt i 14 bind, udgivet 1889-1907 sammen med Edmund Weiss, publicerade Schram i fagtidsskrifter talrige mindre skrivelser af kronologisk indhold. Af hans større publikationer kan nævnes Hilfstafeln für Chronologie (1883, ny udgave under titlen Kalendariographische und chronologische Tafeln 1908).

Som Oppolzers assistent arbejdede han en del med beregninger af solformørkelser og udgav Tafeln zur Berechnung der näheren Umstände der Sonnenfinsternisse (1866), Reduktionstafeln für den Oppolzer'schen Finsterniss Canon (1889), Eclipses of the Sun in India (1896). Efter Oppolzers død fuldendte og udgav Schram dennes arbejde Zum Entwurf einer Mondtheorie gehörende Entwickelung der Differentialquotienten (1887).

Kilder 
 

Geodæter
Astronomer fra Østrig
Østrigere i 1800-tallet
Østrigere i 1900-tallet
Claudio Abbado

Claudio Abbado (26. juni 1933 i Milano, Lombardiet, Italien - 20. januar 2014 i Bologna, Emilia-Romagna, Italien) var en italiensk dirigent.

Abbado var blandt andet ansat ved La Scala-operaen i Milano (1968–86). 1986-91 var han musikchef for Wiener Staatsoper og 1989 valgte Berliner Philharmonikerne ham til sin musikchef og faste dirigent, men 2002 trådte han tilbage på grund af et svigtende helbred.

Kilder 
 Store norske leksikon, snl.no, "Claudio Abbado", 2009-07-21

Noter

Eksterne henvisninger 

 
 

Dirigenter fra Italien
Personer fra Milano
Æresdoktorer ved University of Cambridge
Æresdoktorer
Dieter Kalt

Dieter Kalt (født 26. juni 1974 i Klagenfurt i Østrig) er en østrigsk ishockeyspiller. Dieter Kalt spillede for Färjestads BK i den svenske Elitserien mellem 2001-2004. Fra 2006 til 2009 spillede han for EC Red Bull Salzburg og fra foråret 2009 i Luleå Hockey.

Ishockeyspillere fra Østrig
Personer fra Klagenfurt
Shelbourne F.C.

Shelbourne FC er en fodboldklub fra den irske hovedstad, Dublin. Klubben har spillet i den bedste irske liga uafbrudt siden starten i 1921, undtagen fra 1934-36.

Klubben har to gange mødte danske hold i europæiske turneringer. I 2001-02 mødte klubben Brøndby IF i den indledende runde til UEFA Cuppen og tabte samlet 0-5. I 2006 mødte klubben OB i anden runde af Intertototurneringen, hvor klubben tabte hjemme 0-3, men vandt 1-0 i Odense.

Titler 
 Irske mesterskaber (13): 1926, 1929, 1931, 1944, 1947, 1953, 1962, 1992, 2000, 2002, 2003, 2004 og 2006
 Irske pokalturnering (7): 1939, 1960, 1963, 1993, 1996, 1997 og 2000

Fodboldklubber i Irland
Dublin
Charles Demuth

Charles Demuth (9. november 1883 i Lancaster, Pennsylvania – 23. oktober 1935 sammesteds) var en amerikansk maler, der begyndte med akvareller, senere oliemaleri med en stil der er blevet kendt som præcisionisme.

Demuth studerede ved Pennsylvania Academy of the Fine Arts i Philadelphia. Under studietiden traf han digteren og lægen William Carlos Williams som blev en nær ven resten af livet.

Senere rejste han til Paris hvor han studerede ved Académie Colarossi og Académie Julian og tog del i salonlivet hos Gertrude Stein. I Paris traf han Marsden Hartley, som satte ham i forbindelse med galleristen Alfred Stieglitz der 1926 arrangerede Demuths første enkeltudstilling i New York i sit Intimate Gallery.

Demuth skabte nogle af de mest kendte værker i 20. århundredes amerikanske maleri. The Figure 5 in Gold (ofte også I Saw the Figure 5 in Gold), var inspireret af Williams' digt The Great Figure. Det er et af ni portrætter Demuth lavede til ære for sine kunstnervenner: malerne Georgia O'Keeffe, Arthur Dove, Charles Duncan, Marsden Hartley, John Marin, og forfatterne Gertrude Stein, Eugene O'Neill, Wallace Stevens og Williams.

I værket My Egypt lod Demuth industriarkitekturen fra siloerne i sin hjemprovins tjene som billede på den moderne amerikanske verden.

Galleri

Eksterne henvisninger 

  Charles Demuth Foundation. 
 The Demuth Museum
 Om The Figure 5 in Gold inspireret af William Carlos Williams: The Great Figure
 The Figure 5 in Gold fra side hos Metropolitan Museum of Art
 Demuth hos ArtCyclopedia.com med mange yderligere henvisninger

Se også 
 Kort om Seven Americans i artiklen om Stieglitz' galleri 291.

Note til digt

Note til billede

Malere fra USA
Robot (flertydig)

En robot har flere betydninger:

 Robot – programmérbar maskine
 Robots.txt – tekstfil, der forhindrer søgemaskine i at se hele hjemmesiden
 Robot (dans)

Se også 
 Bot
Antonio Salandra

Antonio Salandra (31. august 1853 i Troja, Apulien – 9. december 1931 i Rom) var en italiensk politiker.
 
Salandra studerede jura i Neapel, blev professor her 1876, var 1879—1914 professor i forvaltningsret ved universitetet i Rom. Han valgtes 1886 til Deputeretkamret, hvor han sluttede sig til højre fløj af de liberale og kom til at stå Sonnino meget nær.

Han var 1891—92 Understatssekretær for Finanserne, 1894—96 for Skatkamret, 1899—1900 Landbrugs- og Handelsminister, Febr.—Maj 1906 Finansminister i Sanninos første Ministerium, Decbr 1909—Marts 1910 Finansminister i Sonninos andet Ministerium.

Marts 1914 dannede S. efter Giolittis Afgang et moderat Samlingsministerium og overtog selv Posten som Udenrigsminister. Med Sannino som Udenrigsminister (fra Novbr 1914) og ud fra en Tankegang, som S. selv gav Ord ved at paaberaabe sig Italiens
»hellige Egoisme«, tog denne Regering den betydningsfulde Beslutning at føre Italien ind i Verdenskrigen paa Ententens Side.

23. maj 1915 udstedtes kigserklæringen mod Østrig-Ungarn. Under Ministeriet Salandra var Italiens silling i vrkeligheden bedre, end den blev under de følgende regeringer, men dog ikke tilfredsstillende, og efter en erklæring af Salandra angående den østrigske invasion gik flertallet i Deputeretkamret imod ham. Han gik af juni 1916.

Eksterne henvisninger 

Politikere fra Italien
Italiens premierministre
Professorer fra Italien
Sidney Sonnino

Sidney Sonnino (født 11. marts 1847 i Pisa, død 24. november 1922) var en italiensk baron og statsmand.

Sonnino var søn af en rig italiensk jøde og en engelsk protestantisk dame. Han blev opdraget som protestant og studerede i sin fødeby. Han var i nogle år ansat som attaché ved flere hoffer, men kastede sig over statsvidenskabelige studier, hvori han gav en fremstilling af bøndernes og arbejdernes ringe levevilkår.

I 1880 blev han valgt til deputeretkammeret, hvor han sluttede sig til centrum venstre. Han var fra 1887 til 1889 understatssekretær for skatkammeret under Crispi. Han opgav den første post, men forblev i den sidste indtil marts 1896 og fik stor andekendelse for at bringe orden i statens økonomi.

Fra 1. februar 1906 til 1. marts 1910 var han finansminister, men i for kort tid til at kunne udøve nogen væsentlig indflydelse. I november 1914 blev han udenrigsminister og kom til at besidde denne post under Italiens deltagelse i 1. Verdenskrig. Han vandt herefter ry som den bedste italienske udenrigsminister efter Cavour.

Han repræsenterede Italien på Fredskonferencen, der ikke skaffede det italienske folk resultater, og en misfornøjet befolkning vendte sig mod ham. Han gik af i juni 1919 og gik fra deputeretkammeret til senatet.

Kilder

Eksterne henvisninger 

Videnskabsfolk fra Italien
Italiens premierministre
Politologer fra Italien
Personer fra Pisa
Baroner fra Italien
Italienere i 1800-tallet
Italienere i 1900-tallet
Stanovojbjergene

Stanovojbjergene (russisk: Станово́й хребе́т) er en bjergkæde i Rusland, beliggende nordøst for Bajkalsøen. Den er omkring 700 km lang, og går hovedsagelig øst-vest mellem floderne Oljokma og Majar, og danner vandskel mellem afvandingsarealerne til floderne Lena og Amur. Den højeste top er Skalistybjerget på 2.482 moh.

Bjergkæden har mange isbræer, som hovedsagelig har afløb til floden Lena.

Selv om bjergene er stort set helt ubeboede, er de historisk betydningsfulde ved at de definerede den tidligere grænse mellem Rusland og Kina, i henhold til Nertjinsktraktaten af 1689.

Eksterne henvisninger 
 Stanovoj på Peakware

Bjerge i Rusland
Steen Houmark

Steen Houmark er en dansk faglitterær forfatter der beskæftiger sig med problematikker indenfor sundhedvæsenet. Hans første bog Overlev som Patient udkom fra Borgens Forlag i 1996. Siden har han skrevet artikler om emnet. 
I 2008 udgav han selv en børne-ungdomsbog i fantasygenre Sidste Port til Skyggelandet.

Uddgivelser 
 Overlev som Patient Borgen(1996)
 Sidste Port til Skyggelandet Selvudgivelse(2008)

Eksterne kilder og henvisninger 
 Portræt

Faglitterære forfattere fra Danmark
Børnebogsforfattere fra Danmark
Dansksprogede forfattere fra Danmark
Christian Lütken (forfatter)

Johannes Christian Lütken (11. maj 1791 i Fensmark – 25. juni 1856 i Sorø) var en dansk politisk forfatter og lektor.

Lütkens far, Peter Wilhelm Lütken, da var præst. Johannes Christian blev 1811 student og dyrkede mange, især filosofiske, studier uden at kunne finde sit kald og sin plads, gav sig af med undervisning og tog virksom del i studenterlivet (blandt andet 1818 som en af ”Tylvten”, der udfordrede Jens Baggesen). 1822 blev han adjunkt ved Sorø Akademi og 1826 lektor ved akademiet i filosofi indtil 1849, da akademiet nedlagdes, og han afgik med professortitel. Et svageligt helbred hindrede ham i større arbejder, men både Carsten Hauch og B.S. Ingemann priste ham i mindedigte ved hans død for hans stadige stræben efter lys, hans sandhedskærlighed og ægte frihedssind; han skal også have tjent Hauch som model for skildringen af Freiesleben i Guldmageren. Han udgav 1831-33 tillige med Bredsdorff Blandinger fra Sorø og skrev 1847-48 4 småskrifter om Sorø Akademis idé, hvori han tog ordet for en indskrænkning af undervisningen i de klassiske sprog til bedste for naturvidenskaberne. Efter sin afsked tog Lütken livlig del i den politiske diskussion, idet han — i reglen med mærket X. A. -- skrev omkring 40 småskrifter, foruden mange bladartikler, og heri drøftede spørgsmål dels om forfatningen, dels om Slesvigs fremtidige stilling og den nye helstatsordning. Han indtog over for disse spørgsmål en ejendommelig stilling, i det han var langt mere kritisk anlagt end egnet til at fastholde en enkelt bestemt løsning. I marts 1849 foreslog han "et almenvalgt Folketing i 2 Afdelinger", nemlig med 35 medlemmer for købstæderne og 65 for landboerne, der skulle forhandle i fællesskab, men afstemme særskilt, for således at undgå et egentlig tokammersystem. Allerede i februar 1850 tog han til orde for helstatens genoprettelse, dvs. for en realunion mellem alle monarkiets lande; han ville helst en deling af Slesvig, dog uden indlemmelse af delene i de 2 hovedlande, med mindre Holsten ville udtræde af det tyske forbund og således blive et bindemiddel mellem Danmark og Tyskland. Han ville overføre Ribe og enklaverne til Slesvig og derimod knytte Ærø til kongeriget og ville gennemføre ligestilling mellem det danske og tyske sprog til de yderste konsekvenser. Også udsendte han 1849-50 3 småskrifter An das Volk Deutschlands og skrev 1851 Fredsvennernes Ven som en ivrig talsmand for verdensfreden; i samme øjemed oversatte han 1851-53 Elihu Burritts Oljeblade til Folket. –

Han havde 1826 ægtet Frederikke Flor (1795 – l869), søster til etatsråd Christian Flor.

Skolefolk fra Danmark
Debattører fra Danmark
Faglitterære forfattere fra Danmark
Personer i Dansk Biografisk Leksikon
Christian
Danskere i 1800-tallet
Titulære professorer fra Danmark
Dansksprogede forfattere fra Danmark
Pacifister fra Danmark
Gustav Adolph Dichman

Gustav Adolph Dichman (18. april 1795 i København – 16. august 1853) var en dansk skolemand, søn af Carl Frederik Dichman.

Efter 1812 at være bleven student fra Metropolitanskole anvendte han det følgende decennium på historiske og filologiske studier, samtidig med at han underviste meget. Han var engageret i tidens åndelige rørelser og var således blandt "Tylvten" i den Baggesenske fejde. I 1822 blev han ansat han som adjunkt på Herlufsholm, og i 1832 blev han forfremmet overlærer. Efter Anders Winding Brorsons død i sommeren 1833 til rektor; som sådan virkede han i 20 år, indtil et slagtilfælde bortrev ham 16. august 1853.

Han blev gift 30. juli 1836 med Caroline Marie Christiane Hesselberg, født 26. februar 1812 i Nestelsø, hvor hendes fader, Abraham Hesselberg, var præst.

Kilder

Eksterne henvisninger 
 

 

Skolefolk fra Danmark
Danskere i 1800-tallet
Personer fra København
Studenter fra Metropolitanskolen
Rektorer fra Herlufsholm
Link Wray

Link Wray (født Fred Lincoln Wray) (født 2. maj 1929, død 5. november 2005 i København) var en amerikansk rock'n'roll guitarist, sangskriver og sanger.

Link Wray blev født i Dunn i North Carolina i en shawneefamilie. Han lærte tidligt at spille slideguitar af en omrejsende cirkusmedarbejder. Han deltog i Koreakrigen, hvor han pådrog sig tuberkulose, der forårsagede at hans ene lunge blev fjernet. 

Link Wray var pionér inden for lyden af elektrisk guitar med distortion. Bedst kendt er instrumentalnummeret "Rumble" (1958), som han indspillede med bandet Link Wray and his Wraymen. "Rumble" er blandt andet blevet brugt i Quentin Tarantinos Pulp Fiction fra 1994, i scenen hvor Vincent Vega (John Travolta) netop har drukket af Mia Wallace's (Uma Thurman) femdollars Milkshake. Sangen er ikke med på det officielle soundtrack. Wray fik flere hits med flere instrumentalnumre som "Ace of Spades", "Comanche" og "Slinky".

I 1980'erne mødte Wray Olive Julie Povlsen, som var en ung dansker, der studerede indianere. De blev gift, og Link Wray levede sine sidste år i Danmark, hvor han døde i sit hjem i København af hjertesvigt. Han er begravet i krypten i Christians Kirke på Christianshavn.

Eksterne henvisninger 
 

Musikere fra USA